CELEX: 62014CN0076
Language: el
Date: 2014-02-12 00:00:00
Title: Υπόθεση C-76/14: Αίτηση προδικαστικής αποφάσεως, την οποία υπέβαλε το Curtea de Apel Brașov (Ρουμανία) στις 12 Φεβρουαρίου 2014 — Mihai Manea κατά Instituția Prefectului — județul Brașov — Serviciul public comunitar regim permise de conducere și înmatriculare a vehiculelor

19.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 151/10
            
         Αίτηση προδικαστικής αποφάσεως, την οποία υπέβαλε το Curtea de Apel Brașov (Ρουμανία) στις 12 Φεβρουαρίου 2014 — Mihai Manea κατά Instituția Prefectului — județul Brașov — Serviciul public comunitar regim permise de conducere și înmatriculare a vehiculelor
   (Υπόθεση C-76/14)
   2014/C 151/12
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Brașov
   
      Διάδικοι στην υπόθεση της κύριας δίκης
   
   
      Προσφεύγων: Mihai Manea
   
      Καθού: Instituția Prefectului — județul Brașov — Serviciul public comunitar regim permise de conducere și înmatriculare a vehiculelor
   
      Προδικαστικά ερωτήματα
   
   
               1)
            
            
               Λαμβανομένων υπόψη των διατάξεων του νόμου 9/2012 και του σκοπού του φόρου τον οποίο προβλέπει ο εν λόγω νόμος, πρέπει το άρθρο 110 ΣΛΕΕ να ερμηνευθεί υπό την έννοια ότι αντιτίθεται στη θέσπιση από κράτος μέλος της Ένωσης φόρου ρυπογόνων εκπομπών επιβαλλόμενου σε όλα τα αλλοδαπά αυτοκίνητα οχήματα κατά την ταξινόμησή τους στο εν λόγω κράτος, καθώς και κατά τη μεταβίβαση του δικαιώματος κυριότητας επί των ημεδαπών αυτοκινήτων οχημάτων, εκτός εάν έχει ήδη καταβληθεί ο εν λόγω ή άλλος ανάλογος φόρος;
            
         
               2)
            
            
               Λαμβανομένων υπόψη των διατάξεων του νόμου 9/2012 και του σκοπού του φόρου τον οποίο προβλέπει ο εν λόγω νόμος, πρέπει το άρθρο 110 ΣΛΕΕ να ερμηνευθεί υπό την έννοια ότι αντιτίθεται στη θέσπιση από κράτος μέλος της Ένωσης φόρου ρυπογόνων εκπομπών επιβαλλόμενου σε όλα τα αλλοδαπά αυτοκίνητα οχήματα κατά την ταξινόμησή τους στο εν λόγω κράτος και ο οποίος, στην περίπτωση των ημεδαπών αυτοκινήτων οχημάτων, οφείλεται μόνο κατά τη μεταβίβαση της κυριότητας του οχήματος, με συνέπεια το αλλοδαπό όχημα να μην μπορεί να χρησιμοποιηθεί χωρίς καταβολή του φόρου, ενώ το ημεδαπό όχημα μπορεί να χρησιμοποιείται για απεριόριστο χρονικό διάστημα χωρίς καταβολή του φόρου μέχρι τον χρόνο μεταβιβάσεως της κυριότητας επί του οχήματος, εφόσον μεταβιβαστεί;